SUID-AFRIKAANSE RADIOLIGA NUUS SONDAG 14 Junie 2015 


Goeiemore en welkom. Hier volg die nuusbulletin van die SUID-AFRIKAANSE 
RADIOLIGA, gelees deur..............(Naam; roepsein en @TH) Luister elke 
Sondag deur die hele land na `n uitsending van SARL-NUUS in Afrikaans om 
08:15 SAST en in Engels om (08:30. `n Teksweergawe van hierdie bulletin kan 
by www.sarl.org.za, die SARL se webwerf, afgelaai word. Daar is ook `n skakel 
na `n oudio weergawe van die bulletin op dieselfde blad beskikbaar. Jy kan 
daar inteken om toekomstige bulletins per e-pos te ontvang. 


Ons begin vanoggend se bulletin weereens met nuus van `n stilsleutel 


Dit is met hartseer dat ons verneem van die ontydige afsterwe van Theuns Venter 
ZSGBTK. 


Theuns is ongeveer 6 weke gelede met maagkanker gediagnoseer en het die stryd 
teen hierdie siekte op 8 Junie verloor. Hy was `n toegewydene, pligsgetroue 
rolmodel en man met groot insig. Hy laat sy vrou Annelie en seun Tinus, 
ZSGTIN agter. 


Ons betuig ons innige meegevoel met Theuns se naasbestaandes en vriende. 
Mag hy nooit vergeet word nie. 


POUSE (mistens 5 sekondes) 


IN DIE NUUS VANDAG: NOG `N BEKENDE IN AMATEUR KRINGE 
STERF 


NOG NUUS OOR ROOKIE-PROGRAM; 
BHF NIE NET VIR DIE SOMER MAANDE 
WEDSTRYDNUUS 


Bly ingeskakel vir meer inligting hieroor en ook ander interessante nuusitems. 


** `n Bekende in Internasionale amateurradio nuus kringe Bill Pasternak, 


WAG6ITF, van Santa Clarita, California, het op 11 Junie die lewe gelaat na `n 
siekte wat vroeer vanjaar ontdek is na 'n val waartydens hy twee ribbe gebreek 
het. Bill was 73 jaar oud. 


Bill, saam met Jim Hendershot WAGVOP was die stigters van die welbekende 
Amateur radio Newsline. Die program het voorheen bekend gestaan as “The 
Westlink Report” 


Bill was die uitvoerende redakteur van Newsline en kon tot onlangs nog as 
aanbieder gehoor word. Selfs gedurende sy hospitalisasie vroeer vanjaar het Bill 
steeds die oor op die grond gehou en nuus stories aan die res van die span, wat 
die program in sy afwesigheid waarrgeneem het, aangestuur 


Skakel ook later vanmore in op Amateur Radio Today vir meer oor hierdie 
merwaardige man. 


** Etienne Naude, ZS4BEFN, laat weet dat die belangstelling en navrae t.o.v die 
Rookie amateurradio program uit die amateurradio-gemeenskap, hoog waardeer 
word. 


Die konsepdokument is aan Nico van Rensburg, ZS6OL, die SARL Visie- 
President en verteenwoordig daarvan by die Raad, gestuur. Die missie en 
doel van die program sal by die volgende raadsvergadering ter tafel gelê word. 
Etienne hoop om die finale dokument reeds teen einde Julie beskikbaar te stel. 


Luister gereeld na SARL-nuus vir vorderingsverslae. Stuur intussen 'n epos aan 
Etienne by etienne@afrigrid.com. vir meer inligting. 


** Die Overberg amateurradioklub hou `n algemene vergadering op 20 Junie 
by John ZS1DI se tuiste in Stanford. Daar sal `n bring en braai na al die 
verigtinge wees. Diegene wat ekstra braaihout kan saambring, moet asseblief so 
maak. Besoekers is baie welkom. Skakel vir Andre, ZS1A7Z, by 028-514-2018 of 
072-729-1680 vir meer inligting. 


John en Patrick, ZS1PDY, sal tydens hierdie vergadering 'n kort aanbieding 
doen oor senderjag. Direk na afloop hiervan sal daar geleentheid wees vir persone 
om die nuutgevonde kennis op die proef te stel deur deel te neem aan so 'n 
senderjag. 


John gaan ook deelneem aan 'n liefdadigheidsprojek. Hy sal kan doen met so 
bietjie morele ondersteuning daarvoor. 


Die Antieke Draadloosvereniging hou terselfdertyd `n uitstalling wat die moeite 
werd is om te sien. BHEF-STILTE IN DIE WINTER 


*#Vroeër jare het radioamateurs hul BHF-toerusting gedurende die win- 
termaande weggepak omdat hul geglo het dat BHF-werking net vir die 
somermaande bedoel was. Later het hulle egter besef dat daar baie ander 
opwindende modusse is om hulself mee besig te hou gedurende die koue 
maande. Dit sluit o.a. in 'Tropo-strooiing, vliegtuigkaatsing, AMA asook 
satelietwerking. Die mees opwindende modus blyk meteorstrooiing te wees. 
Dit is veral gedurende Junie beskikbaar en kan gedurende die dag benut word. 
Hierdie modus werk die beste op 50 MHz. 


Nog `n interesante verskynsel is die tropo-geuttoestande wat net voor koue fronte 
ontstaan. 


So, moenie daardie BHF-toerusting wegpak nie, Luister en roep af en toe op 
144.300 MHz ESB. 


** Die ZS4-Naelloop vind vanmiddag tussen 14:00 en 15:00 UTC op die lug 
plaas met gelykgolf- en foonaktiwiteit op die 40 meter band. Die doel daarvan 
is om soveel as moontlik radioamateurs in die Vrystaat te werk. Die uitruiling 
vir ZS4-stasies is 'n RS of RST verslag plus hulle dorp se naam of afkorting. Vir 
ander stasies, is dit 'n RS of RST verslag en hul provinsiale- of landsafkorting. 


Die volgende frekwensies moet, gebruik word: GG tussen 7 000 en 7 040 kHz en 
foon vanaf 7 130 tot 7 190 kHz. 


Kontakte tussen ZS4-stasies tel 1 punt en 2 punte vir kontakte met stasies in 
ander 7$ roepgebiede of Suider-Afrikaanse lande. Ander stasies verdien 2 punte 
vir `n kontak met `n ZS4-stasie en 1 punt vir 'n kontakte uit Z$S roepgebiede 
(uitgesluit ZS4) of Suider-Afrikaanse lande. `n Kontak met die Bloemfontein 
ARK, ZS4BF; Vrystaat Radioklub, ZS4B; Welkom Radioklub, ZS4WRGC of die 
Sasolburg ARK, ZS50SRK, tel 5 punte.Slegs een kontak per stasie word toege- 
laat. 


Logstate moet teen 21 Junie per e-pos by zsdsrk@gmail.com ingedien word. Die 
1 ste, 2 de en 3 de plek in die kompetisie, sal elk `n sertifikaat ontvang. 


** Die 7$5-Naelloop sal van 14:00 tot 15:00 UTC op Sondag 5 Julie gehou word. 
Dit word net soos die ZS3- en ZS4-naellope gehou. Meer besonderhede is in die 
2015 Blouboek. 


** Die Suid-Afrikaanse Radioliga Top Band OSO Geselligheid, is `n prettige 
aktiwiteit om kontakte op 160 meter tussen radio amateurs in Suider-Afrikaanse 
lande te bevorder. Radioamateurs word ook hierdeur aangemoedig om aansoek 
te doen vir die Liga se Top Band-toekenning. Die @OSO Geselligheid begin om 
00:00 UTC op Donderdag 25 Junie en eindig om 00:00 UTG op Maandag 29 
Junie met gelykgolf aktiwiteit tussen 1 810 en 1 838 kHz en asook op foon vanaf 
1 840 tot 2 000 kHz. Die uitruiling is 'n RS of RST-verslag met 'n provinsiale- of 
landsafkorting. Die frekwensie van elke @OSO moet op die logstaat gewys word. 


Logstate moet teen 6 Julie 2015 per e-pos aan contest@sarl.org.za gestuur word. 


** Die 2015 TARU HF Kampioenskappe sal oor die naweek van 11 en 12 Julie 
gehou word. Dit begin om 12:00 UTC op Saterdag en eindig om 12:00 UTC op 
Sondag met gelykgolf en foon aktiwiteit op 160, 80, 40, 20, 15 en 10 meter. Die 
reëls is beskikbaar by HF Happenings 569 en op die ARRL webwerf. 


As jy belangstel om die Liga se HK-stasie tydens die kompetisie te bedien, stuur 
'n @-pos aan contest@sarl.org. 


Wat van `n kompetisiespan wat uit jong radioamateurs bestaan? 


JY LUISTER NA `N NUUSBULLETIN VAN DIE SUID-AFRIKAANSE RA- 
DIOLIGA. 


HEF VOORTPLANTINGSVOORSPELLING 


Hannes Coetzee, ZSGBZP, berig dat die verwagte sonaktiwiteitsvlak laag tot 
matig gaan wees. Die krimpende sonvlek AR2360, het `n “beta-gamma” mag- 
netiese veld wat genoeg energie vir M-klas sonfakkels huisves. 


Diegene wat hulle eie frekwensievoorspellings wil doen, kan 'n verwagte effek- 
tiewe sonvlektelling van ongeveer 75 vir die week gebruik. 


Amateurs kan veral laatmiddag en gedurende die aande goeie openinge op die 
20 tot 15 m DX bande verwag. 


Besoek gerus die webtuiste www.spaceweather.sansa.org.za vir meer inligting. 
DIE DAGBOEK VAN GEBEURE 


14 Junie - 4S4-Naelloop vanmiddag tussen 14:00 en 15:00 UTC 17 Junie - Wêreld 
ORP Dag 20 Junie - die SA AMSAT Simposium 21 Junie Vadersdag 25 Junie 
- Top Band @SO Geselligheid 26 tot 28 Junie - Ham Radio in Friedrichshafen 
27 Junie - die Oosrand Wintervlooimark 


Om hierdie bulletin mee af te sluit, herhaal ons die belangrikste item in 
vanoggend se nuus 


** Etienne Naude, ZS4BEFN, laat weet dat die belangstelling en navrae t.o.v die 
Rookie amateurradio program uit die amateurradio-gemeenskap, hoog waardeer 
word. 


Die konsepdokument is aan Nico van Rensburg, ZS6OL, die SARL Visie- 
President en verteenwoordig daarvan by die Raad, gestuur. Die missie en 
doel van die program sal by die volgende raadsvergadering ter tafel gelê word. 
Etienne hoop om die finale dokument reeds teen einde Julie beskikbaar te stel. 


Dit bring ons dan by die einde van hierdie bulletin. 


** Die Suid-Afrikaanse Radioliga se nuusdiens nooi klubs en individue uit om 
nuusbrokkies, van belang vir amateurradio en kortgolfluisteraars, met hulle te 
deel. Plaas nuusberigte indien moontlik, in Engels sowel as Afrikaans op die 
SARL se webtuiste onder die “newsinbox” skakel, voor of op die Donderdag wat 
die bulletindatum voorafgaan. 


Luister elke Sondagoggend om 10:00 SAST na “Amateur Radio Today”. Daar is 
herleidings op 7 082 kHz laersyband, 7 205 en 17 660 kHz AM asook op verskeie 
BHFE- en VHF-frekwensies regoor Suid-Afrika. `n Potgooi deur Dick, ZS6RO is 
ook beskikbaar. Heruitsendings vind op Maandae om 18:30 SAST op 4895 kHz 
plaas. Sentech borg die uitsendings op die nieamateur-frekwensies. 


Ons ontvang graag jou seinrapport, kommentaar en voorstelle oor die bulletin. 
Stuur 'n e-pos aan artoday@sarl.org.za 


Jy het geluister na `n nuusuitsending van die SUID-AFRIKAANSE RADI- 
OLIGA, saamgestel deur Dawie Conradie, ZR6DHGC, geredigeer deur Flip Britz 
ZSAGE , en gelees deur . . ...... (naam, roepsein, @OTH). 


ie Afrikaanse nuusspan groet nou en wens jou `n mooi week toe. Totsiens 
Die Afrik D t jou * k toe. Tot 


/EX 


